Að smyrja og pakka nestinu er eins og hver önnur rútína í fjallamennskunni . Maður verður vanafastur og leiðir e.t.v. ekki hugann mikið að því að næringin er jú sennilega eitthvað það mikilvægasta sem maður setur ofan í bakpokann . Við hjá Fjallafélaginu erum sérstakir áhugamenn um gott nesti og höfum undanfarið verið að prufa til gagns og gamans vörur sem við höfum ekki þekkt áður . Eftir að hafa prófað nokkrar mismunandi kjötvörur sem álegg þá komumst við að því að Ölpylsan frá SS er snilldarvara í styttri og lengri fjallgöngur . Þetta er elduð og tilbúin pylsa sem maður bítur beint í og er þannig góð tilbreyting frá brauðmetinu . Hún er mátulega stór þannig að maður getur skellt einni slíkri í sig í nestisstoppi eða jafnvel gripið í orkubitann á miðri göngu . Mjög þægilegt að grípa þetta með sér í gönguna - engin fyrirhöfn . „ Við borðum oftast mikið af kolvetnum í fjallgöngum . En líkaminn þarf líka á próteini og fitu að halda í útiverunni , ekki síst á lengri göngum og þegar kalt er í veðri . Þessi pylsa er akkúrat það rétta til þess að uppfylla þessa þörf . Svo er þetta virkilega bragðgott , en það skiptir miklu máli . Þegar ég segi fólki að taka með sér gott nesti þá meina ég líka að því finnist maturinn bragðgóður “ segir Haraldur Örn , stofnandi Fjallafélagsins . Eftir frábæra ferð Fjallafélagsins á Eyjafjallajökul í lok apríl gæddu ferðalangarnir sér á Gúllassúpu frá SS . Hún kom tilbúin og var hituð í stórum potti og ferskt brauð frá Björnsbakari Vesturbæ með . Eftir 10 klukkustunda jöklagöngu var ekki hægt að hugsa sér betri máltíð ! Súpan bragðaðist virkilega vel enda hafði ferðafólkið orð á því . „ Eftir langan dag á fjöllum er aðalmálið að fá góðan og næringarríkan mat sem maður þarf að hafa sem minnst fyrir . SS gúllassúpan er akkúrat það rétta . Svona hentar þetta líka vel í útileguna og leiðangra ... góður " base camp " matur “ segir Örvar Þór Ólafsson , framkvæmdastjóri Fjallafélagsins .